ΓΡΑΠΤΗ ΕΡΩΤΗΣΗ E-1262/98

υποβολή: Edith Müller (V) προς την Επιτροπή

(29 Απριλίου 1998)

Θέμα: Δεσμοί και προγράμματα κατάρτισης με τις υποψήφιες για προσχώρηση χώρες

Ποιές είναι οι διοκητικές προσφορές και τα προγράμματα που χρησιμοποίησε η Επιτροπή για να αναπτύξει τους δεσμούς της με τις υποψήφιες για προσχώρηση χώρες (προγράμματα κατάρτισης, μαθητευόμενοι, κλπ.), και πιο συγκεκριμένα αυτή την περίοδο λίγο πριν την ένταξη των χωρών της Κεντρικής και Ανατολικής Ευρώπης;

Απάντηση του κ.Van den Broek εξ ονόματος της Επιτροπής

(25 Μαΐου 1998)

Στα συμπεράσματα του Συμβουλίου της Κοπεγχάγης, τα οποία επιβεβαιώθηκαν από αυτά του Συμβουλίου του Essen, διατυπώνεται ότι οι χώρες της Κεντρικής και Ανατολικής Ευρώπης, οι οποίες έχουν συνάψει ευρωπαϊκές συμφωνίες με την Κοινότητα, πρέπει να έχουν το δικαίωμα να συμμετέχουν στα κοινοτικά προγράμματα, ιδίως στους τομείς της εκπαίδευσης, της κατάρτισης καθώς και σε θέματα νεολαίας, με τη δυνατότητα να χρησιμοποιούν τα κονδύλια Phare προκειμένου να καλύψουν μέρος του κόστους συμμετοχής τους. Τα επίσημα μέτρα θέσπισης νομικής βάσης για την εφαρμογή της εν λόγω απόφασης συμφωνήθηκαν την 1η Σεπτεμβρίου 1997 όσον αφορά την Ουγγαρία και τη Ρουμανία, την 1 η Οκτωβρίου 1997 όσον αφορά τη Δημοκρατία της Τσεχίας, την 1 η Μαρτίου 1998 όσον αφορά την Πολωνία και την 1 η Απριλίου 1998 όσον αφορά τη Σλοβακία.

Από τις παραπάνω ημερομηνίες οι χώρες αυτές συμμετέχουν πλήρως στα προγράμματα Leonardo da Vinci, Socrates και Νεολαία της Ευρώπης. Τα κράτη που συμφώνησαν τα προαναφερόμενα μέτρα στα τέλη του 1997 έχουν ήδη απορροφήσει πόρους που τους κατεβλήθησαν για έργα τα οποία είχαν προτείνει για χρηματοδότηση.

Η Βουλγαρία ζήτησε να συμμετάσχει μερικώς στα προγράμματα. Η ετοιμασία της συμμετοχής των χωρών της Βαλτικής στα προγράμματα βρίσκεται καθόδό ενώ για τη Σλοβενία θα αρχίσει αμέσως μετά τη θέση σε ισχύ της ευρωπαϊκής συμφωνίας για τη χώρα αυτή.

Εν τω μεταξύ, το πρόγραμμα Tempus, το οποίο χρηματοδοτείται πάντα με πόρους Phare, έστω και σε χαμηλότερο ποσοστό από προηγουμένως, βρίσκεται πάντα σε φάση υλοποίησης. Θα λήξει σταδιακά, παράλληλα με την αναβάθμιση της συμμετοχής των υποψηφίων χωρών στα κοινοτικά προγράμματα. Η χρηματοδότηση των χωρών αυτών θα λήξει οριστικά κατά τα τέλη του 1999.

Βασικό μέσο στήριξης της θεσμικής ικανότητας των υποψήφιων χωρών - θέμα το οποίο θεωρείται ως ένα από τα δύο θέματα προτεραιότητας στο πλαίσιο των νέων κατευθύνσεων του προγράμματος Phare - θα είναι η από κοινού ετοιμασία έργων όπου θα συμμετέχουν οι δημόσιες υπηρεσίες των υποψηφίων χωρών καθώς και αυτές των κρατών μελών. Στόχος είναι η παροχή βοήθειας από ειδικούς στις υποψήφιες χώρες προκειμένου να δημιουργήσουν τις θεσμικές και διοικητικές ικανότητες για την εφαρμογή και την επιβολή του κεκτημένου. Βασικό στοιχείο των κοινών αυτών έργων είναι η μακροπρόθεσμη στήριξη εμπειρογνωμόνων από τα κράτη μέλη στα υποψήφια κράτη και η παραμονή καταρτιζομένων από τις υποψήφιες χώρες στα κράτη μέλη. Το μέτρο αυτό θα συνοδεύεται από άλλα κατάλληλα σκέλη μεταξύ των οποίων οι εστιασμένες δραστηριότητες κατάρτισης θα αποτελούν βασικό στοιχείο. Οι δημόσιοι υπάλληλοι θα έχουν την ευκαιρία να παρακολουθήσουν προγράμματα επιμόρφωσης όσον αφορά την κοινοτική ολοκλήρωση και την επιμέρους εφαρμογή του κεκτημένου. Επίσης σχεδιάζονται ειδικά προγράμματα για την κατάρτιση δικαστών και διπλωματών.